ΓΡΑΠΤΗ ΕΡΩΤΗΣΗ P-0461/01

υποβολή: Rosemarie Mller (PSE) προς την Επιτροπή

(13 Φεβρουαρίου 2001)

Θέμα: Απαγόρευση του βιοκτόνου τριβουτυλίνη (ΤΒΤ)

Υφίσταται επιστημονική ομοφωνία, ότι η τριβουτυλίνη (ΤΒΤ) δρα ως ισχυρή περιβαλλοντική ορμόνη, δηλαδή βλάπτει το ορμονικό σύστημα ανθρώπων και ζώων. Αυτή η χημική ουσία εξακολουθεί όμως να χρησιμοποιείται ως βιοκτόνο σε επιχρίσματα πλοίων ως προστασία κατά των φυκιών και μέσο διατήρησης των βαρέων κλωστοϋφαντουργικών προϊόντων. Εντός του Διεθνούς Ναυτιλιακού Οργανισμού (ΙΜΟ) καταβάλλεται προσπάθεια για μια παγκόσμια απαγόρευση χρήσης που θα αρχίσει να ισχύει στις 1.1.2003. Το λιγότερο ένα κράτος μέλος της ΕΕ ανακοίνωσε εθνική απαγόρευση χρήσης ήδη για το 2001 και το κοινοποίησε στην Ευρωπαϊκή Επιτροπή.

Υποστηρίζει η Επιτροπή το στόχο για την παγκόσμια απαγόρευση χρήσης του TBT στις 1.1.2003; Δεν θα ήταν απαραίτητο λόγω της διάρκειας της νομοθετικής διαδικασίας και της μεταβατικής περιόδου εντός της ΕΕ, ναποβληθεί ήδη τώρα νομοθετική πρόταση για την απαγόρευση του TBT;

Απάντηση του κ. Liikanen εξ ονόματος της Επιτροπής

(5 Απριλίου 2001)

Οι κίνδυνοι που προέρχονται από τις οργανοκασσιτερικές ενώσεις, και συγκεκριμένα την τριβουτυλίνη (ΤΒΤ), για τοδάτινο περιβάλλον είναι διεθνώς παραδεδεγμένοι. Συνεπώς η Επιτροπήποστηρίζει πλήρως την καθολική απαγόρευση της χρήσης οργανοκασσιτερικών ενώσεων οι οποίες δρουν ως βιοκτόνα σε αντιρρυπαντικά συστήματα για πλοία από την 1 Ιανουαρίου 2003, όπως προτάθηκε από την Επιτροπή Προστασίας του Θαλάσσιου Περιβάλλοντος του Διεθνούς Ναυτιλιακού Οργανισμού(IMO).

Στην Κοινότητα, η κυκλοφορία στην αγορά και η χρήση της τριβουτυλίνης (ΤΒΤ) σε αντιρρυπαντικά χρώματα για πλοία διέπονται από περιορισμούς συμφωνα με την οδηγία της Επιτροπής 1999/51/ΕΚ της 26 Μαΐου 1999(1) περί προσαρμογής στην τεχνική πρόοδο, για πέμπτη φορά, του παραρτήματος Ι της οδηγίας του Συμβουλίου 76/769/ΕΟΚ της 27ης 1996(2) σχετικά με τους περιορισμούς στην κυκλοφορία στην αγορά και στη χρήση επικίνδυνων ουσιών και παρασκευασμάτων (κασσίτερος, πενταχλωροφαινόλη (PCP), κάδμιο). Σύμφωνα με αυτούς τους περιορισμούς η τριβουτυλίνη (TBT) μπορεί να χρησιμοποιηθεί μόνο σε αντιρρυπαντικά χρώματα για πλοία μεγαλύτερα από 25 μέτρα εφόσον το αντιρρυπαντικό σύστημα προβλέπει ελεγχόμενη έκλυση τριβουτυλίνης (ΤΒΤ). Η χρήση σε πλοία μικρότερα των 25 μέτρων είναι απαγορευμένη καθώς και η χρήση της σε πλοία στα ύδατα της Κοινοτικής ενδοχώρας. Ωστόσο, όταν εγκρίθηκε η οδηγία 1999/51/ΕΚ, η πλειοψηφία των κρατών μελών συμφώνησε να περιμένει την απόφαση της Επιτροπής Προστασίας του Θαλάσσιου Περιβάλλοντος του Διεθνούς Ναυτιλιακού Οργανισμού(IMO) να απαγορεύσει διεθνώς την τριβουτυλίνη (TBT) προτού να εισηγηθεί την απαγόρευση σε κοινοτικό επίπεδο. Κρίθηκε ότι η μονομερής απαγόρευση δεν θα ήταν αποτελεσματική στα ποντοπόρα πλοία. Βάσει αυτών των δεδομένων, η οδηγία προβλέπει αναθεώρηση των διατάξεων πρίν από την 1η Ιανουαρίου του 2003.

Η Επιτροπή παρακολουθεί στενά τις εξελίξεις στην Επιτροπή Προστασίας του Θαλάσσιου Περιβάλλοντος του Διεθνούς Ναυτιλιακού Οργανισμού(IMO), και ιδιαίτερα τις προετοιμασίες για τη Διπλωματική Διάσκεψη τον Οκτώβριο του 2001 όπου αναμένεται η απόφαση για την καθολική απαγόρευση της τριβουτυλίνης. Μετά την απόφαση αυτή, η Επιτροπή θα εκδόσει άμεσα οδηγία της Επιτροπής για την προσαρμογή της οδηγίας 76/769/ΕΟΚ στην τεχνική πρόοδο. Για την έκδοση αυτής της οδηγίας θα ακολουθηθεί η διαδικασία της επιτροπολογίας που θα ολοκληρωθεί εντός τριών εως έξι μηνών. Έτσι τα κράτη μέλη θα έχουν στη διάθεση τους αρκετό χρόνο πρίν την 1η Ιανουαρίου 2003 για να μεταφέρουν τις διατάξεις στην εθνική τους νομοθεσία.

Όσον αφορά την χρήση οργανικών ουσιών κασσίτερου για την επεξεργασία κλωστοϋφαντουργικών προϊόντων, η Επιτροπή καλεί τα κράτη μέλη να προσκομίσουν πληροφορίες για τους πιθανούς κινδύνους αυτής της χρήσης. Τότε το ζήτημα θα τεθεί με άλλα κράτη μέλη στην ομάδα εργασίας σχετικά με τους περιορισμούς στην κυκλοφορία στην αγορά και στη χρήση βάσει της οδηγίας 76/769/ΕΟΚ. Όταν ολοκληρωθούν οι απαραίτητες συζητήσεις και αξιολογήσεις, η Επιτροπή θα προτείνει, εάν αυτό κριθεί απαραίτητο, την εισαγωγή περιορισμών και για τέτοιες χρήσεις.

(1) ΕΕ L 142 της 5.6.1999.

(2) ΕΕ L 262 της 27.9.1976.